C 421/18
BG
Официален вестник на Европейския съюз
4.11.2022 г.
Практически пример: Държава членка решава да прехвърли част от ресурсите на дадена програма на ЕФРР за бъдещи календарни години към „Хоризонт Европа“ (14), като изменя програмата в съответствие с член 24 от Регламента за общоприложимите разпоредби.
Комисията се съгласява, че прехвърлянето е надлежно обосновано и съответства на целите на програмата, от която ще бъдат прехвърлени ресурсите.
Комисията одобрява изменението на програмата, след като УО даде съгласието си.
Държавите членки и Комисията обсъждат също така географския обхват (определен от територията на прехвърлящата програма), планираното използване на прехвърлените ресурси по линия на „Хоризонт Европа“ (на равнище на компонента по „Хоризонт Европа“) и сумата, която трябва да бъде прехвърлена въз основа на приблизителния „капацитет за усвояване“ (например като се използват исторически статистически данни за участието в подобни покани за представяне на предложения в съответната държава/регион).
Държавата членка възнамерява да използва прехвърлените ресурси за финансиране на предложения на МСП по покана за представяне на предложения по инструмента „Ускорител“ на ЕСИ по линия на „Хоризонт Европа“.
Тя възнамерява да направи това чрез споразумения за отпускане на безвъзмездни средства, които трябва да бъдат сключени най-късно до края на година n+1 (т.е. годината, следваща годината, в която средствата са прехвърлени към „Хоризонт Европа“).
Средствата се използват за финансиране на предложения на МСП, подадени в рамките на инструмента „Ускорител“ на ЕСИ, които са били оценени след решението на държавата членка да прехвърли средствата.
„Хоризонт Европа“ (понастоящем) покрива всички допълнителни административни разходи за извършване на прехвърлянето.
Оценката дали този подход може да бъде запазен ще бъде направена в рамките на междинния преглед на програмата.
Държавата членка може да поиска да прехвърли неусвоените ресурси обратно към ЕФРР до 4 месеца преди края на година n +1 (т.е. до 31 август).
Това става чрез искане за изменение на програмата(ите), в която(ито) ще бъдат включени тези ресурси.
Искането подлежи на одобрение от страна на Комисията.
Правилото за отмяна на бюджетни задължения ще започне да се прилага от годината, в която са поети съответните бюджетни задължения.
3.
Кумулативно финансиране
Кумулативно финансиране означава, че дадена операция/проект получава подкрепа от повече от един фонд, програма или инструмент (вкл. от фондове при споделено и пряко управление) за една и съща позиция от разходите.
Както и при другите механизми за полезни взаимодействия, кумулативното финансиране не е автоматично.
Това е по-скоро възможност, която може да бъде проучена от УО за политиката на сближаване и от предоставящия помощта орган за пряко управлявани програми на ЕС.
Кумулативното финансиране може да се прилага само със съгласието на всички участващи страни (т.е.
УО и предоставящия помощта орган за пряко управлявани програми на ЕС).
Приложимо законодателство
Свързано законодателство
Регламент за общоприложимите разпоредби
Член 63, параграф 9
„Хоризонт Европа“
Член 15, параграф 4
Програма „Цифрова Европа“
Член 23, параграф 1 (1)
(1) Следва да се отбележи, че член 23, параграф 1 от Регламента за създаване на програма „Цифрова Европа“, както и напр. член 19, параграф 1 от Регламента за МСЕ.2, съдържат разпоредби, идентични с тези в член 15, параграф 4 от Регламента за „Хоризонт Европа“.
Това от своя страна позволява да бъдат съгласувани механизмите за изпълнение по отношение на кумулативното финансиране между тези програми.
Съображения във връзка с политиката/потенциални ползи Кумулативното финансиране дава възможност за разпределяне на финансовата тежест на операцията и за справяне с евентуални бюджетни ограничения (напр. такива, произтичащи от по-ниските ставки на финансиране на даден инструмент), тъй като може да позволи даден проект за полезно взаимодействие да бъде финансиран в размер до 100 % със средства от бюджета на ЕС, при условие че са спазени приложимите правила за държавната помощ.
То също така дава възможност за подкрепа на националния принос, особено в по-слабо развитите държави членки и региони.
Кумулативното финансиране може също така да обедини ресурси от различни инструменти на ЕС както при пряко, така и при споделено управление, и дава възможност за 100 % финансиране от ресурси на ЕС.
Следователно кумулативното финансиране предоставя възможност за укрепване на връзките между допълващите се приоритети в областта на НИИ в поканите за представяне на предложения в рамките на „Хоризонт Европа“ и на програмите по ЕФРР (и свързаните с тях стратегии за интелигентна специализация).
(14) В рамките на член 26, параграф 1 от Регламента за общоприложимите разпоредби.